open-index/open-wikipedia-markdown huggingface dataset:
Svømmehall

En **svømmehall** er et innendørs svømmeanlegg.

## Se også
* Etikette i svømmeanlegg
* Spa
* Svømming
* Bad

## Referanser


## Eksterne lenker
*
Fucanglong

**Fucanglong** (forenklet kinesisk: 伏藏龙; tradisjonell kinesisk: 伏藏龍, pinyin: *Fúcánglóng*, Wade-Giles: *Fu-ts'ang-Lung*) er en drage i kinesisk mytologi. Denne underjordens drage vokter over store skatter – både edelsteiner og gull – og ved dette ligner den de europeiske drageforestillingene mere enn andre kinesiske drageforestillinger.

## Referanser
Francisco Varallo

**Francisco Varallo** (1910–2010) var en argentinsk fotballspiller som deltok under fotball-VM 1930 i Uruguay.

Varallo ble sølvmedaljevinnere under det første verdensmesterskapet i fotball 1930 i Uruguay. Argentina beseiret  med 6-1 i semifinalen men tapte finalen mot  med 2-4.

Varallo spilte 16 landskamper for  i perioden 1930 til 1937 og scoret sju mål. Han spilte 210 kamper for klubblaget Boca Juniors 1931–40 og scoret 181 mål.

## Referanser


## Eksterne lenker
*
Shanghaibørsen

**Shanghaibørsen** (forenklet kinesisk: 上海证券交易所, tradisjonell kinesisk: 上海證券交易所, pinyin: *Shànghǎi Zhèngquàn Jiāoyìsuǒ*, engelsk: *Shanghai Stock Exchange*, *SSE*) er en børs i Shanghai i Folkerepublikken Kina. Den er den største børsen i Kina, og den femte største i verden.

Børsen ble opprettet den 26. november 1990 som verdipapirbørs i Shanghai i bydistriktet Pudong, og ble åpnet for handel den 19. desember 1990. 
## Eksterne lenker
*
Teateråret 1850

**Teateråret 1850** er en oversikt over hendelser, verk, fødte og avdøde personer med tilknytning til teater i 1850.

## Hendelser
*2. januar: Det norske Theater i Bergen stiftes med Ole Bull og Fritz Jensen som sentrale personer i arbeidet med å få etablert teateret.
*12. april: Henrik Ibsen offisielle debutarbeid *[[Catilina (drama)|Catilina]]* utgis. *Catilina* ble utgitt på kommisjon hos bokhandler P. F. Steensballe i Kristiania, men hadde premiere på Nya Teatern i Stockholm først 3. desember 1881. Stykket hadde norgespremiere på Det Nye Teater i Oslo 24. august 1935.

## Nye drama
*12. april: *[[Catilina (drama)|Catilina]]* av Henrik Ibsen (Brynjolf Bjarme)
**[[Kjæmpehøjen]]* av Henrik Ibsen

**En måned på landet* av Ivan Turgenev (skrevet)

## Årets oppsettinger
*26. september – *[[Kjæmpehøjen|Kjæmpehøien]]* basert på et skuespill av Henrik Ibsen hadde premiere på Christiania Theater med Christian Jørgensen som regissør.
*16. oktober – *Til Sæters* basert på et syngespill med samme tittel av Claus Pavels Riis, ble satt opp på Det norske Theater med Ole Langfeldt Boye som instruktør.

## Fødsler
* 6. januar – Ladislav Stroupežnický, tsjekkisk dramaturg ved Nasjonalteateret i Praha (død 1892)
* 15. januar – Nils Personne, svensk skuespiller og regissør (død 1928)
* 26. mars – Amalia Riégo, svensk operasanger (sopran) (død 1926)
* 10. april – Fanny Davenport, engelskamerikansk skuespiller (død 1898)
* 17. april – Algot Lange, svensk operasanger (død 1930)
* 17. august – Siri von Essen, finlandssvensk skuespiller (død 1912)
* 18. oktober – Arvid Ödmann, svensk operasanger (tenor) (død 1914)

## Dødsfall
* 20. januar – Adam Oehlenschläger, dansk dikter og dramatiker (født 1779)
* 15. februar – Gertrud Elisabeth Forsselius, svensk operasanger og skuespiller (født 1771)
* 16. juli – Julia Glover, irskfødt britisk sceneskuespiller (født ca. 1779)
* Jean Högqvist, svensk skuespiller (født 1814)
* Aurora Strandberg, svensk skuespiller (født 1826)

## Referanser
Ole Halgrim Evjen Olsen

**Ole Halgrim Evjen Olsen** (1928–2005) var lege, misjonær og direktør for Haydom Lutherske sykehus i Tanzania.

Olsen var født i Kina. Som nyutdannet lege reiste han til Arusha i den daværende britiske koloni Tanganyika. I 1961 da Tanganyika var blitt den selvstendige staten Tanzania begynte han sammen med sin ektefelle, Kari Evjen Olsen sitt livslange virke som leder av Haydom Lutherske sykehus.

For sin humanitære innsats i Tanzania ble han i 1997 utnevnt til Kommandør av St. Olavs Orden.

## Referanser
Harry Lagert

**Harry Lagert** (født 21. oktober 1916, død 6. april 2006) var en norsk kombinertløper, journalist og amatørhistoriker.

Før 2. verdenskrig deltok han i nasjonal B-klasse i kombinert. I Holmenkollen i 1939 hoppet han 55 meter og var den første av sju hoppere som satte bakkerekord i den nylig ombygde Holmenkollbakken. (Sven Selånger vant det spesielle hopprennet og satte dagens siste bakkerekord med 62 meter.)

Lagert var redaktør for Norges Orienteringsforbunds magasin NOF-posten (nå Veivalg) i ca. 8 år fra bladet ble startet i 1959. Han dekket også orientering i Aftenposten og Nationen. Han var initiativtaker til Historielaget Grefsen - Kjelsås - Nydalen, som ble stiftet i 1979; han var leder i 14 år og senere æresmedlem i historielaget. Han var redaktør for historielagets medlemsblad På Jakt og Vakt i 19 år, og var bidragsyter i bladet helt til sin død.

Harry Lagert ble tildelt Oslo Byes Vels ærespris Bypatrioten i 1995. I 1997 fikk han Rotary Internationals utmerkelse Paul Harris Fellow av Maridalen Rotary Klubb. I 1998 ble han tildelt Kongens fortjenstmedalje i gull.

Harry Lagerts Nattcup, Nydalens Skiklubs serie nattorienteringsløp som har blitt arrangert siden 2000, er oppkalt etter Harry Lagert. Lagert var aktiv i klubben i over 50 år, og var også æresmedlem i klubben.

Han var gift med Bjørg Westerlund, som ble norgesmester i orientering i 1950.

## Referanser
 

## Kilder
* OPN: Harry Lagert – mye mer enn en nattcup (21. september 2005)
USA under Sommer-OL 1964

**USA under Sommer-OL 1964**. Flere sportsutøvere fra USA deltok i flere sporter i Sommer-OL 1964 i Tokyo. På den uoffisielle medaljestatistikken ble USA beste nasjon med 36 gull-, 26 sølv- og 28 bronsemedaljer. Friidrettsutøveren Parry O'Brien var landets flaggbærer under åpningsseremonien. 

## Medaljer

## Medaljevinnerne
Zhang Xiaoping

**Zhang Xiaoping** (født 1. april 1982 i Xilinhot) er en kinesisk amatørbokser, som konkurrerer i vektklassen lett tungvekt. Xiaopings største internasjonale resultater er en gullmedalje fra Sommer-OL 2008 i Beijing, Kina, og en sølvmedalje fra Asiamesterskapet i boksing fra 2007 (Ulan Bator). Han representerte Kina under Sommer-OL 2008 der han tok gullet foran Kenneth Egan fra Irland.

## Eksterne lenker
*
Stay the Night

***Stay the Night*** er et musikkalbum med Trond Granlund, utgitt i 1982.

## Sporliste
# «Sandy» (Trond Granlund/Jan Hammarstrøm)
# «Take Your Pride and Sun» (George Keller/Philip Kruse)
# «Stay the Night» (Ivar Dyrhaug/Svein Dag Hauge)
# «Hard Working Woman» (George Keller/Philip Kruse)
# «Turn the Time» (Rolf Løvland/Terje Formoe)
# «Just a Photographi» (Trond Granlund/Jan Hammarstrøm)
# «Little Miss Blue-Eyes» (Trond Granlund/Tor Langbråten/Jan Hammarstrøm)
# «Coney Island» (Trond Granlund/Jan Hammarstrøm)
# «Don't» (Trond Granlund/Tor Langbråten/George Keller/Philip Kruse)
# «Smile» (Kristian Lindeman/Alexandra Wangberg)
;C+C Records-bonusspor 
# «Lisa» (Kristian Lindeman/Philip Kruse)
# «Party Time» (Trond Granlund/Tor Langbråten/Jan Hammarstrøm)
# «Little Miss Blue-Eyes» (Trond Granlund/Tor Langbråten/Jan Hammarstrøm)
## Medvirkende
### Musikere
* Trond Granlund - sang, låtskriver
* Svein Dag Hauge - gitar, arrangement, låtskriver
* Janne Schaffer - gitar
* Matts Alsberg - bass
* Glen Myerscough - saksofon 
* Terje Larsen - saksofon
* Björn J:son Lindh - keyboard
* Peter Ljung - keyboard
* Per Lindvall - trommer
* George Keller - bakgrunnvokal, låtskriver, arrangement, produsent
* Diana Nuñez - bakgrunnvokal 
* Lena Ericsson - bakgrunnvokal 
* Liza Öhman - bakgrunnvokal
### Øvrige
* Rolf Løvland - arrangement, låtskriver
* Leif Allansson - tekniker, miksing
* Alf Christian Hvidsteen - tekniker
* Alf Emil Eik - tekniker
* Helge Jørgensen - fotograf

## Eksterne lenker
* Stay the Night
Kvikk sand

***Kvikk sand*** er et musikkalbum med Balkansemblet, utgitt i 1990.

Tittelen *Kvikk sand* og det tilsvarende tittelsporet har en noe sær framstilling, da det skrives kvikksand uten særskriving på norsk. Det samme gjelder også for engelsk, *quicksand*.

## Sporliste
# «Dans i barbadag»
# «Trinnløs rakett»
# «Søt pepper»
# «Kvikk sand»
# «Kreta»
# «Kaptein krok»
# «Et virkelig sagn»
# «Ritsj-ratsj»
# «Paprika og løk»
# «Mix»
# «To par sko»
# «Pinnsvinets drøm»
# «Englenes kvartal»

## Eksterne lenker
* «Kvikk Sand (1990)» hos Rockepedia
Verdensmesterskapet i bryting

**VM i bryting** er verdensmesterskapet i amatørbryting, og er organisert gjennom det internasjonale bryteforbundet FILA. Det har vært konkurrert i gresk-romersk stil helt siden 1904, mens det har vært konkurrert i fristil fra 1951. Kvinnene kom inn i mesterskapet fra 1987.

Norge har arrangert mesterskapet fem ganger. I 1981 og 1985 i Oslo og Kolbotn i gresk-romersk stil og for kvinnene i 1987 i Lørenskog og 1993 i Stavern. I 2021 arrangerte Norge VM for alle stilartene (gresk-romersk, fristil og kvinnebryting).

## Mesterskap
Frem til 2005 var det vanlig at de forskjellige klassene ble arrangert i forskjellige byer.

### Fri stil menn

### Gresk-romersk stil menn

### Fri stil kvinner

### Samlet

## Totalt antall poeng

## Kilder
* FILA Database
20 år i takt

***20 år i takt*** er et musikkalbum med Stensgård & Midtliens kvartett, utgitt i 1997.

## Sporliste

# «Te me' tusan»
# «Trekk i belgen»
# «Lyrisk reinlender»
# «Maler'n»
# «Gånglåt från Åppelbo»
# «Clausen-valsen»
# «Hele uken alene»
# «Røysheimgamla»
# «Masurka fra Skjåk»
# «Polka fra Gausdal»
# «Langs stjørdalselva»
# «Livets lyse side»
# «Clausen-masurka»
# «Mitt hjerte alltid vanker»

## Kilder
*Om albumet hos rockipedia.no
De nære ting (album)

***De nære ting*** er et musikkalbum med Mimix, utgitt i 1991.

## Sporliste

# «De nære ting»
# «Her lever sommeren»
# «Et lite minne»
# «Skjønne Helen»
# «En dag»
# «Ola var fra Sandefjord»
# «Minner»
# «Gode råd er dyre»
# «Små ting»
# «I dag har jeg brent mine kjærlighetsbrev»
# «Din vei og min vei»
# «Sommermorgen»

## Eksterne lenker
*
Waiting for Daylight

***Waiting for Daylight*** er et studioalbum med a1. Albumet ble utgitt den 11. oktober 2010 og er bandets første studioalbum på ca. 7 år. Albumet vil først bare bli utgitt i Norge og i 2011 i hele verden.

## Sporliste

# «It Happens Every Day»
# «Don't Wanna Lose You Again»
# «In Love and I Hate It»
# «Bad Enough»
# «Nothing In Common»
# «Take You Home»
# «6 Feet Under»
# «Good Things, Bad People»
# «Perfect Disaster»
# «The Life That Could Have Been»
# «Out There»
# «Waiting for Daylight»

## Medvirkede
### A1
* Ben Adams – vokal, låtskriver
* Christian Ingebrigtsen – vokal, gitar, låtskriver
* Mark Read – vokal, tangenter, låtskriver
### Andre medvirkede
* Sara Skjoldnes – vokal på *The Life That Could Have Been*
* David Eriksen – låtskriver, miks, produsent, keyboard og trommeprogrammering
* Lisa Sørensen – fiolin på *It Happens Every Day* og *Good Things, Bad People*
* Børge Petersen-Øverleir – gitar
* Gunhild Oddbjørnsdatter Nordahl – bratsj på *It Happens Every Day* og *Good Things, Bad People*
* Gospel Choir HIM – kor på *It Happens Every Day*
* Øystein Lund Olafsen – dirigent
* Jonny Sjo – bass
* Casper Stang – ingeniør
* Tommy Raymond Kristiansen – gitar
* Eirik Øien – bass
* Alex Braathen – trommer
* Stein Austrud – keyboard
* Chris Sansom – miks 
* Michael Hunter – låtskriver
* Martin Sjølie – låtskriver, produsent, programmering, keyboard
* Jonas Lie Theis – programmering
* Richard Hart Lowe – miks
* Simen Eriksrud – låtskriver, keyboard, programmering, produsent, miks
* Bill White – gitar og bass
* Miles Walker – miks
* Hans Petter Aaserud – låtskriver, produsent, bass, keyboard, programmering, miks
* Bernt Rune Stray – gitarer
* Arvid Wam Solvang – låtskriver, produsent, programmering, bass, gitar, miks
* Morten Næss – låtskriver, produsent, programmering, keyboard
* Rolf Wam Fjell – trommer
* Jesper Borgen – programmering, produsent
* Thomas Hukkelberg – miks
* Christer André Cederberg – gitar, miks
* Jez Ashurst – låtskriver

## Eksterne lenker
*
Vi fire

***Vi fire*** er et musikkalbum med Stensgård & Midtliens kvartett, utgitt i 1991.

## Sporliste
# «Steinleiken»
# «Masurka'n hass Kjell»
# «Ottadalsvals»
# «Skåsk etter Ola Kampen»
# «Foxtrot»
# «Perhus'n»
# «Namnlaus skåsk i Lomstradisjon»
# «Kulturutvekslinga»
# «Voggevalsen»
# «Springleik etter Ole Seielstad»
# «Hoppvals frå Meråker»
# «Frå helvete til paradis»
# «Love Me Tender»
# «Hyldningsvals»
A Good Evening to You

***A Good Evening to You*** er et musikkalbum fra 2000 utgitt av den norske musikkgruppen Trio Troika. Dette var bandets første plateutgivelse.

## Sporliste

# «Hungarian Dance nr. 5»
# «A Good Evening to You»
# «La plagiata»
# «Csardas»
# «Staccato capriccioso»
# «Hungarian folk Tune»
# «Herje kati»
# «A kanari»
# «Russian folk Tune»
# «Pfeifender berg»
# «Hungaria»
# «The Old Gypsy»
# «The Lark»

## Referanser
VM i bryting 2010

**Verdensmesterskapet i bryting 2010** ble avholdt på Olympiastadion i Moskva, Russland fra 6. til 12. september 2010. Det ble avholdt 21 medaljeøvelser, fjorten for menn og syv for kvinner. 

## Medaljer

### Menn

#### Fri stil

#### Gresk-romersk stil

### Kvinner

#### Fri stil

## Medaljetabell

## Poeng

## Norske deltakere
### Menn
*60 kg: Stig André Berge 
*66 kg: Marius Thommesen
*74 kg: Joakim Aardalen

### Kvinner
*55 kg: Gudrun Høie
*67 kg: Maja Erlandsen

## Se også
*Verdensmesterskapet i bryting

## Kilder
* FILA - resultatliste


## Eksterne lenker
* 
* Live-oppdatering
Aud Lilleengen

**Aud Lilleengen** (født 8. juli 1938 i Ørland) er en norsk maler. 

Hun har studert med Kjell Lønblad Malmø (1961–1963), Ferdinand Lunde (1966–1967) og ved Kunstakademiet i Trondheim (1981–1985). Hun mottok Statens reise- eller studiestipend (1986), Statens videreutdanningsstipend (1987) og Ørland kommunes kulturpris 2008, sammen med ektemannen Svein Lilleengen. 

Hennes første separatutstilling var i Ørland-Bjugn Kunstforening (1979). Hun har hatt regelmessige separatutstillinger i Trøndelag, blant annet i Trøndelag Teater i 1987 og 1991. Hun deltok på Trøndelagsutstillingen 1985, 1986, 1988 og 1991; og forøvrige på flere regionale kollektivutstillinger: på Jämtlandsutstillingen (1978),  Nasjonal tegneutstilling Porsgrunn (1988), Trøndelag Fylkesgalleri (1988) og i Desemberutstillingen Trondhjems Kunstforening (1992). Lilleengen er innkjøpt av banker, kommuner, bedrifter og kunstforeninger i Trøndelag, av Kronprinsesse Sonja, Nord-Trøndelag fylkesgalleri og av Norsk kulturråd.

Hun utga boka *Små gryter har også ører : barndomsminner 1940-1945* på eget forlag i 2012.
## Referanser
Cheongju

**Cheongju** (*Cheongju-si*) er en by i provinsen Nord-Chungcheong i Sør-Korea.

Byen er provinshovedstad i Nord-Chungcheong.

## Eksterne lenker
*
Chungju

**Chungju** (*Chungju-si*) er en by i provinsen Nord-Chungcheong i Sør-Korea.

## Referanser


## Eksterne lenker
*
Bredsdorffs gate (Larvik)

**Bredsdroffs gate** er ei kort gate i Larvik. Den er den helt ytterste tverrgata på Torstrand og går fra Skiringsalsgata til Tordenskjolds gate.

## Galleri

Fil:Hus i Bredsdorffs gate.jpg|Bredsdorffs gate 2/4 

## Kilder
*
Yeongdong (Nord-Chungcheong)

:*For den koreanske regionen med samme navn, [[Yeongdong]]*

**Yeongdong** (*Yeongdong-gun*) er et fylke i provinsen Nord-Chungcheong i Sør-Korea.

## Eksterne lenker
*
Yeongdong

:*For det sørkoreanske fylket med samme navn, se [[Yeongdong (Nord-Chungcheong)|Yeongdong]]*
**Yeongdong** (bokstavelig «øst for passene») er en koreansk region som består av Gangwonprovinsen i Sør-Korea og østre del av Kangwonprovinsen i Nord-Korea.

Selv om Yeongseo beskriver den vestre delen av de to provinsene, og Gwandong beskriver begge halvdelene sammen, så er *Yeongdong* oftere benyttet i Sør-Korea sammenlignet med de to andre navnene, og brukes også for å beskrive hele regionen.

Regionens navn brukes blant annet på jernbanelinja Yeongdong og Yeongdong motorvei, som er viktige transportårer mellom Seoul og Gangwon.

## Se også
*Yeongnam
Ferdinand I av Det tysk-romerske rike

**Ferdinand I** (født 10. mars 1503 i Alcalá de Henares, død 27. juli 1564 i Wien) var en tysk-romersk keiser av huset Habsburg. Han regjerte også over Østerrike, Böhmen og Ungarn.

## Liv og virke
### Bakgrunn
Ferdinand ble født  som sønn av Filip I av Castilla og Johanna av Castilla. Han var yngre bror av keiser Karl V, som i 1521 overdro til ham de østerrikske arvelandene. Dette landområdet svarer noenlunde til dagens Østerrike og Slovenia. 

### Ekteskap
Den 25. mai 1521 giftet han seg med Anne av Böhmen (1503–1547) Anne var datter av Ladislaus II av Böhmen og Ungarn, og Anne de Foix. 

### Konge ''av romerne'', Böhmen, m.m.
Han styrte keiserriket i sin brors fravær og ble i 1531 utnevnt til *[[konge av romerne]]*, noe som gjorde ham til arving til keiserriket. Etter at Ferdinands svoger Ludvig II, konge av Böhmen og Ungarn, den 29. august 1526 falt i slaget ved Mohács mot osmanene under sultan Suleiman den store, ble Ferdinand den 24. oktober kåret til konge av Böhmen. Hans krav på kongedømmet Ungarn ble utfordret av Johan Zápolya, fyrste av Transilvania. Begge parter ble støttet av sine respektive tilhengere innen den ungarske adelen. I tillegg fikk Zápolya støtte av Suleiman, mens Ferdinand ble støttet av sin bror, keiseren.

I 1529 lykkes Ferdinands tropper i å gjøre slutt på den første osmanske beleiringen av Wien og drive Suleimans tropper tilbake, Ferdinand selv hadde da allerede flyktet til Böhmen. I 1533 underskrev Ferdinand en fredstraktat med Det osmanske rike som delte Ungarn i en vestlig del under Ferdinand og en østlig del under Johan Zápolya.

### Keiser
Etter Karl Vs abdikasjon overtok Ferdinand som tysk-romersk keiser fra 1556 til sin død. Han hersket over den såkalt europeiske del av det tysk-romerske rike (Østerrike, Böhmen og deler av Tyskland). Karl hadde akseptert at hans sønn Filipp ikke inngikk den tyske arvefølge; verdigheten gikk til Ferdinands eldste sønn Maximilian (1527–1576). 

Ferdinand døde i Wien og er begravet i St. Vitus Katedralen i Praha.

## Etterkommere
Ferdinand og Anne hadde 15 barn (fire sønner og elleve døtre):

*Elisabeth (1526–1545)
*Maximilian II av Det tysk-romerske rike (1527–1576)
*Anna Elisabeth (1528–1590)
*Ferdinand av Tyrol (1529–1596)
*Maria (1531–1581)
*Magdalena (1532–1590)
*Katarina (1533–1572)
*Eleonora (1534–1594)
*Margareta (1536–1567)
*Johann (1538–1539)
*Barbara (1539–1572)
*Karl II av Indre Østerrike (1540-1590; gift med Maria av Bayern, deres sønn var Ferdinand II av Det tysk-romerske rike)
*Ursula (1541–1543)
*Helena (1543–1574).
*Johanna (1547-1578; gift med Francesco I av Medici, deres datter var Maria av Medici)

## Referanser
Kielfjorden

**Kielfjorden** (tysk: *Kieler Förde*) er en om lag 17 kilometer lang fjord i Slesvig-Holsten ved storbyen Kiel i Tyskland. Fjorden munner ut i Kielbukta *(Kieler Bucht)* som er havområdet mellom Kiel og de danske øyene. Kielfjorden har mange kulturelle severdigheter som eksempelvis det gamle Kiel slott, delstatsregjeringen, det tyske havforskningsinstituttet, det militære skipsverftet *Howaldtswerke Deutsche Werft*, og lengre ute Kielkanalen som munner ut i fjorden fra vest. Ytterst i fjorden ble regattaene avholdt under Sommer-OL 1936.

## Referanser


## Eksterne lenker
*
Christianspris

**Christianspris** eller **Frederiksort** var en dansk festning nord for byen Kiel. I 1632 begynte Christian IV å bygge opp festningen på et rettvinklet nes på vestsiden av Kielerfjorden på den slesvigske halvøya Jernved. Formålet var å sikre landet mot tyske tropper under tredveårskrigen.

Under Hannibalfeiden i 1643 rykket imidlertid svenske tropper inn på festningen og ble der inntil freden i Brømsebro i 1645. Deretter bemannet Danmark festningen igjen. Etter Christian IVs død ble festningen revet på  Frederik IIIs ordre. Men i 1663 begynte man å bygge den opp igjen. 
Festningen ble konstruert som en uregelmessig femkant med fem bastioner på hver side og en dobbelt vanngrav hele veien rundt. I gravene befant det seg flere trekantede raveliner som delvis var forbundet med hovedfestningen. På strandsiden utenfor vollene ble det oppført flere skanser og sjøbatterier. 

Gjenoppbyggingen ble ledet av den danske militæringeniøren Henrik Ruse. Den nybygde festningen skiftet navn under Frederik V til Frederiksort. Festningen var på sitt største i 1790. 

På 1800-tallet ble festningen besatt to ganger. Vinteren 1813–1814 rykket svenske tropper inn i kastellet og under treårskrigen 1848 ble festningen endelig besatt av den tysksinnede opprørshæren.

Etter 1864 ble det bygget en stor marinestasjon på stedet og mange av de danske bygningene ble revet. Av selve festningen finnes det nå bare enkelte bygninger, blant annet østgraven og litt av sydgraven. 
 
Frederiksort (tysk *Friedrichsort*) ble til en liten forstad til Kiel. I 1966 ble de resterende delene av festningsområdet fredet. Arealet er i privat eie og ikke tilgjengelig for offentligheten. 

## Litteratur
* Børge L. Barløse: *Christianspris – Frederiksort. Fæstningen, som ikke kom til orde*, i Sønderjyske Årbøger 1973, Aabenraa 1973
* Georg Spielvogel / Gerd Schöneich: *Festung und Kaserne in Friedrichsort*, Altenholz 2001

## Eksterne lenker
*Festung Friedrichsort (tysk)
*Festung Friedrichsort – Christianspries (tysk)
*Conrad Mardefeldt: ''Der Vestung Christianpris Grundtlager 1643'' (tysk)
Yusof bin Ishak

**Yusof bin Ishak** (født 12. august 1910 i Perak, død 23. november 1970) var en fremstående politiker fra Singapore. Han ble Singapores første president. 

Han startet skolegangen ved Victoria Bridge School (som i dag heter Victoria School), og gikk deretter på Raffles Institution. Før han ble statssjef i Singapore hadde Yusof opparbeidet seg et navn både som journalist og som grunnlegger av den malaysiske avisen *Utusan Melayu*. 

Hans første periode som statssjef var fra 1959 til 1965, da han bar tittelen Yang di-Pertuan Negara (statsoverhode). Følgelig satt han ved makten også i de få årene da Singapore var en del av Føderasjonen Malaysia, altså fra (1963 til 1965). Etter at Singapore ble løsrevet fra Malaysia i 1965, var han den første presidenten i republikken Singapore. Han satt som president frem til sin død i 1970.

Yusof var gift med Noor Aishah. Han er gravlagt på Kranji State Cemetery.
Kevin B. MacDonald

**Kevin B. MacDonald** (født 24. januar 1944) er en professor i psykologi ved California State University, Long Beach, best kjent for sin bruk av evolusjonspsykologi for å beskrive jødedommen som en evolusjonær gruppestrategi. MacDonalds mest kontroversielle teori er at jøder vedlikeholder sin mektige posisjon i amerikansk politikk og amerikansk finans ved å undertrykke den europeiske, kristne majoriteten. Ifølge MacDonald er dette et resultat av jødenes etnosentriske kultur og deres patologiske frykt for å bli forfulgt.

Professor Kevin MacDonald har utgitt en rekke bøker, de best kjente er *[[A People That Shall Dwell Alone]]* (1994) og *[[The Culture of Critique]]* (1998). Teorien bak disse bøkene er at jødedommen er en evolusjonær gruppestrategi, brukt av jødene for å utkonkurrere andre folkegrupper i kampen for ressurser. MacDonald bruker begrepet «jødisk etnosentrisme» når han hevder at jødedommen favoriserer en rekke genetiske trekk hos jøder, som blant annet meget høy verbal intelligens og en sterk dragning mot kollektivistisk adferd.

## Referanser
Pek (elv)

**Pek** (serbisk Пек) er en elv øst i Serbia. Elven er 129 km lang og er en sideelv til Donau fra høyre. Elven renner gjennom regionene Homolje, Zvižd og Braničevo og munner ut i Donau øst for byen Veliko Gradište.

Pek springer ut fra to kilder, Veliki Pek og Mali Pek (Велики Пек og Мали Пек, som betyr Store og Lille Pek).

Mali Pek kommer ned langs nordsiden av fjellet Liškovac og renner sørvestover gjennom byen Majdanpek, et av de store gruvesentrene i Serbia. Den andre elven, Veliki Pek eller Lipa, springer ut fra vestsiden av fjellet Veliki Krš.
 
Pek har et nedslagsfelt på 1230 km². Elven er svingete og har en middelvannføring på 8,5 m³/s. I perioder når vannføringen i Donau er stor, kan vann fra Donau renne oppover den nedre delen av Pek og snu vannstrømmen.
Carla Hohepa

**Carla Hohepa** (født 27. juli 1985) er en newzealandsk rugbyspiller som spiller for New Zealands kvinnelandslag. Hohepa kommer fra Otago og spiller vanligvis som ving. Hun var toppscorer både i VM for sjuerlag 2009, med ni tries, men var likevel på det tapende laget i finalen. 

I VM for femtenmannslag året etter ble hun også toppscorer, denne gangen med sju tries, og var på det vinnende laget. Hun krysset linja to ganger i semifinalen mot Frankrike og scoret New Zealands eneste try i finalen mot England som New Zealand vant 13&ndash;10.

## Referanser
Skiringsalsgata (Larvik)

**Skiringsalsgata** er en gate i Larvik. Den starter i Dronningens gate, går syd for Furumoa/Undersbo gravlund og ender på Vestre Halsen. Til 1948 utgjorde gaten en del av grensen mellom Larvik og Hedrum kommune.

## Bygninger

## Galleri

Bilde:Krematoriet, Larvik.jpg|Skiringssalsgata 27, Undersbo kapell («krematoriet») 
Bilde:Undersbo kirkegard.jpg|Undersbo gamle kapell  
Bilde:Skiringsals gate 51, Larvik.jpg|Skiringssalsgata 51 


## Kilder
*Nyhus, Per: *Larvik A-Å*, s. 505
New Zealands kvinnelandslag i rugby union

**New Zealands kvinnelandslag i rugby union**, også kalt **Black Ferns** (norsk: *de svarte bregnene*) representerer New Zealand i internasjonale rugby union-kamper for kvinner. New Zealand har vunnet VM fire ganger på rad, 1998, 2002, 2006 og 2010, og var ubeseiret i landskamper i sju år mellom 2002 og 2009. New Zealand har vunnet 54 av sine 57 landskamper pr. 6. september 2010.

Hekteren Farah Palmer var lagets kaptein i ni år mellom 1997 og 2006; flanker Melissa Ruscoe var kaptein i VM 2010. New Zealand slo England 13&ndash;10 i finalen i VM 2010; de fikk da revansje for et tap under deres turné i England året før.  Vingen Carla Hohepa (sju tries) og fly-half Kelly Brazier (fire tries, elleve conversions, to straffespark) var lagets to toppscorere i VM.

## Eksterne lenker
*Black Ferns  hos *AllBlacks.com*
Ryes gate (Larvik)

**Ryes gate** er ei gate i Larvik. Den strekker seg fra Strandgata til jernbanelinjen.

## Bygning

## Galleri

Fil:Ryes gate 28, Larvik.jpg|Ryes gate 28: Alfr. Andersens mekaniske verksted & støberi 


## Kilder
*Nyhus, Per: *Larvik A-Å*, s. 485
Teateråret 1851

**Teateråret 1851** er en oversikt over hendelser, verk, fødte og avdøde personer med tilknytning til teater i 1851.

## Hendelser

## Nye drama
**[[Die Jüdin von Toledo]]* av Franz Grillparzer
**[[Norma]]* eller *En Politikers Kjærlighed*, et drama av Henrik Ibsen
**[[En provinsiell dame]]* (russisk: Провинциалка, *Provintsialka*) av Ivan Turgenev

## Årets oppsettinger

## Fødsler
* 19. februar – Mauritz Ludvig Fröberg, svensk skuespiller og teaterdirektør (død 1907)
* 18. mars – Rose Coghlan, amerikansk skuespiller (død 1932)
* 20. april – Siegmund Lubin, polsk-amerikansk regissør (død 1923)
* 7. august – Oda Nielsen, dansk skuespiller (død 1936)
* 14. august – Guido Herzfeld, tysk skuespiller (død 1923)
* Eugène Silvain, fransk skuespiller (død 1930)

## Dødsfall
* Mathilda Ebeling, svensk operasanger (sopran) (født 1826)
Tore-Jarl Christensen

**Tore-Jarl Christensen** (født 28. juni 1934) er en norsk jurist som var statssekretær i flere perioder. Han tok juridisk embetseksamen i 1959 og var deretter dommerfullmektig og advokatfullmektig. Han drev også egen advokatpraksis. Fra 1973 var han engasjert i LO. 6. august 1975 ble han utnevnt til statssekretær i Trygve Brattelis andre regjering i Miljøverndepartementet, 12. august 1975 tiltrådte han og var tilknyttet Miljøverndepartementet også i Odvar Nordlis regjering fram til 7. oktober 1979. I 1986 ble han igjen hentet til departementet, han ble 5. september statssekretær i Gro Harlem Brundtlands andre regjering i Justis- og politidepartementet. Dette vervet hadde han til 15. oktober 1989, da Gro Harlem Brundtlands andre regjering gikk av. Siden kom han tilbake i Gro Harlem Brundtlands tredje regjering 16. november 1990 og var der til 3. september 1992. 

Han ledet «Utvalget til utredning av streikerett for politiet og lensmannsetaten» som la fra sin innstilling som NOU 1994:1 den 7. januar 1994. Siden ble han dommer i Agder lagmannsrett.

## Kilder
* Hvem Hva Hvor 1976 side 80
* Fødselsdagsomtale i Aftenposten 28. juni 2014 side 76

## Eksterne lenker
*
Frokostmøte

**Frokostmøter** er debattmøter som arrangeres tidlig om morgenen, og hvor det serveres frokost, som regel i en avslappet og uformell atmosfære. I Norge oppstod fenomenet etter årtusenskiftet.

Blant regelmessige arrangementer som har fått mye medieomtale er UiOs debattmøter med Bernt Hagtvet, «Frokost med Bernt», og den liberale tankesmien Civitas frokostmøter.

## Referanser
Christopher Atkins

**Christopher Atkins** (født Christopher Atkins Bomann den 21. februar 1961) er en amerikansk skuespiller, kjent for sin debutrolle i filmen *[[Den blå lagune (1980)|Den blå lagune]]* (1980).

## Tidlig liv
Atkins ble født i Rye i New York. Foreldrene hans het Donald Bomann og Bitsy Nebauer. På high school var han badevakt og instruktør i seiling, hvor han ble oppdaget og som resulterte i rollen i *[[Den blå lagune (1980)|Den blå lagune]]*.

## Karriere
Atkins hadde ingen tidligere interesse eller erfaring innen skuespilleryrket, men en agent han kjente overtalte ham til å gå på auditionen til *Den blå lagune*, en rolle han vant foran over 4&nbsp;000 andre skuespiller. I filmen spiller han og hans medskuespiller Brooke Shields to tenåringer som har levd alene sammen siden de standet som barn i et tropisk paradis hvor de blir forelsket. I filmen hadde både Atkins og Shields lite klær på seg og Atkins var naken i flere scener, inkludert en kort scene rett forfra. Filmen var en stor kinosukesess og den spilte inn over USD 58 millioner med en produksjonskostad på kun USD 4,5 million.

## Referanser


## Eksterne lenker
*
Sellapan Ramanathan Nathan

**Sellapan Ramanathan «S.R.» Nathan** (født 3. juli 1924 i Singapore, død 22. august 2016) var den sjette presidenten i Republikken Singapore. Han ble for første gang tatt i ed som president den 1. september 1999. Både i 1999 og i 2005 ble han utropt til president etter et ubestridt valg der han var den eneste kandidaten. Han ble 1. september 2011 erstattet av Tony Tan Keng Yam.

## Liv og virke
### Bakgrunn
Nathan er av tamilsk avstamning. Mye av hans barndom ble tilbrakt sammen med hans tre eldre søstre og deres foreldre, V. Sellapan og Apiram, i hjembyen Muar i Johor i Malaysia, i et hus med utsikt over havet. Hans far jobbet som advokat for et firma som betjente flere plantasjer som utvant gummi. Den store depresjonen og nedgangen i salget av gummi på 1930-tallet gjorde at mye av familiens formue forsvant og økonomien brøt sammen.

Under den japanske okkupasjonen av Singapore fra 1942, jobbet Nathan som oversetter for det japanske sivile politivesenet. Han ble uteksaminert fra universitetet i 1954 med diplom innen samfunnsfag. Nathan begynte å arbeide som medisinsk sosialarbeider i 1955. Han ble utnevnt velferdsansvarlig for sjømenn i Singapore året etter.

### Embedsmann, minister
I februar 1966 ble han overført til Utenriksdepartementet. Han fungerte som assistent og steg til å være assisterende utenriksminister før han ble utnevnt til fast sekretær i departementet for indre anliggender i januar 1971. I august samme året flyttet Nathan til Forsvarsdepartementet der han var direktør for sikkerhet.

I februar 1979 kom han tilbake til Utenriksdepartementet og ble dets første faste sekretær frem til februar 1982. I april 1988 ble Nathan utnevnt Singapores høykommissær og ble sendt til Malaysia, og i juli 1990 ble han ambassadør til USA hvor han tjenestegjorde fram til juni 1996

### President
Han ble som den eneste kvalifiserte kandidat og dermed uten motstand, utnevnt til president i Republikken Singapore den 18. august 1999.  Den 12. juli 2005, kunngjorde Nathan at han søkte gjenvalg som president. Han leverte en kvalifisert søknad til komiteen som avgjorde kandidater til presidentvalget. I august 2005 kunngjorde komiteen at de andre tre søkerne som også ville bli presidenter hadde blitt avvist som ikke kvalifiserte søkere. Nathan kom tilbake uten motstand på nominasjonsdagen den 17. august 2005. Han ble tatt i ed for sin andre periode i presidentembetet 1. september 2005.

Nathan var gift med Urmila Nandey, som er bengalsk av indisk avstamning, og de fikk en datter, en sønn og tre barnebarn sammen.

## Referanser
Láchar

**Láchar** er en by og kommune i det sørøstlige Spania, i provinsen Granada. Kommunen har  innbyggere (2021).

## Referanser


## Eksterne lenker
*
Norsk geografisk tidsskrift

***Norsk geografisk tidsskrift*** (etablert 1926) utgis av Norsk Geografisk Selskap med fire nummer i året. Det ble startet som en etterfølger til *Norsk Geografisk Aarbog*, som ble utgitt av samme instans 1889 til 1921. Innholdet er balansert mellom samfunnsgeografi og naturgeografi.  Artiklene skrives på engelsk.  Den utgis på det engelske forlaget Routledge.  I 2010 er man i 64. årgang.

## Første nummer
I første utgitte nummer fra årgang 1926 er innholdet
**Geografi* av Werner Werenskiold
**Svalbard* av Fridtjof Nansen
**Dybdene og Bundens Relief Med Nogen Træk av Tyrifjordens Geologiske Historie* av Johan Kjær
**Geografisk kronikk* av Aksel Arstal
**[[Norges geografiske oppmåling]]* av K. S. Klingenberg
**Det Norske Geografiske Selskap* av O. J. Skattum
**	Foredrag Holdt i Det Norske Geografiske Selskab i Tiden 1/7 1921 til 30/6 1925*

## Referanser
Tjøllingveien (Larvik)

**Tjøllingveien** er en vei i Larvik. Dronningens gate går over i Tjøllingveien ved Furumoa og strekker seg helt til kommunegrensen mot Sandefjord. Fylkesvei 303 går over Tjøllingveien.

## Bygninger

## Galleri

Fil:Tjølling kirke 22jun2005.jpg|Tjølling kirke


## Kilder
*
Lee Hsien Loong

**Lee Hsien Loong** (født 1952) er den tredje og nåværende statsministeren i Singapore. 

Lee Hsien Loong er gift med Ho Ching, som var tidligere administrerende direktør og hadde stillingen Chief Executive Officer (CEO) i det statseide Temasek Holdings. Han er også eldste sønn av tidligere statsminister Lee Kuan Yew. Lee ble med i Forsvaret (SAF) i 1971 og steg raskt i gradene og ble den yngste brigadegeneral i Singapores historie. I 1978 studerte han ved U.S. Army Command and General Staff College ved Fort Leavenworth. Han trakk seg tilbake fra de militære styrkene.

Lee studerte ved Nanyang Primary School, fikk sin videregående utdannelse ved Catholic High School og senere studerte han ved National Junior College, der han lærte å spille klarinett under ledelse av den kjente førsteamanuensis II Ho Hwee Long. Senere studerte han matematikk ved Trinity College ved University of Cambridge, hvor han ble uteksaminert i 1974 med First Class Honours i matematikk og diplom og utmerkelser innen Computer Science. Senere fikk han en Master of Public Administration (MPA) fra Harvard Universitys Kennedy School of Government i 1980. 

I 1984 valgte han å gå inn i politikken og han ble valgt inn som medlem av parlamentet dette året. Lees første kone, den malaysiskfødte legen Wong Ming Yang, døde den 28. oktober 1982 av et hjerteinfarkt. Hun døde bare tre uker etter fødselen til Lees førstefødte sønn, Lee Yi Peng, en mildt autistisk albino. I 1985 giftet Lee seg med Ho Ching, en raskt stigende statstjenestekvinne. De har en datter og tre sønner sammen. 

I 1992 ble Lee diagnostisert med et tilfelle av lymfom. Han gjennomgikk en tre måneders periode med cellegift og har siden kommet til hektene igjen. Lee kom inn i politikken i en alder av 32 år i 1984. Han ble utnevnt til minister i Nærings- og handelsdepartementet og Forsvarsdepartementet i desember 1984.

## Referanser


## Eksterne lenker
* 
* 
* 
* 
*
Drammen skyttersamlag

**Drammen skyttersamlag** ble stiftet i 1907. Skyttersamlaget er organisert i Det frivillige skyttervesen. I dag består det av 6 skytterlag: Asker, Lier, Sande, Sørkedalen, Røyken og Hurum og Riflen/Skoger.
Skyttersamlaget er organisert i Viken 1 kretsen.
Skytterlaget er også med i pokalskytingen 6-kanten.

## Samlagsmesterskap
Hvert år blir det holdt samlagsmesterskap i både innendørsskyting, baneskyting og feltskyting, samt felthurtigskyting og stangskyting. Dette er en konkurranse for klubbene i samlaget, det skytes både individuell og lag. 
Det blir kåret vinnere i:
* Ungdomssklassene (10-17 år): ASP,R, ER og J. på 100m.
* Seniorkklassene: 1, 2, 3-5 på 200/ 300m.
*Veteranklassene: V55 på 200/300m, V65 og V73 på 100m
*Lagskyting for: R/ER/J, 3-5, og for veteranklassene.

Samlagsmestere i baneskyting de siste årene for klasse 3-5 skyttere:

Samlagsmestere i Feltskyting de siste årene:

Samlagsmestere på innendørskyting på 15m de siste åra:

## Eksterne lenker
* Det frivillige skyttervesen
* Drammen skyttersamlag
* Viken 1 

### Skytterlagene
* Asker skytterlag
* Lier skytterlag
* Sande skytterlag
* Riflen/Skoger
* Røyken og Hurum
* Sørkedalen skytterlag
Blå-grønne veien

**Den blå-grønne veien**, eller på svensk **Blågröna vägen**, er et annet navn på veistrekningen mellom Halden i Østfold og Hällevadsholm i Munkedal, Sverige.

Veien er en del av fylkesvei 220 i Norge og Länsväg 165 i Sverige, og er ment som en alternativ turistvei til E6, mellom Göteborg og Oslo. Før E6 gjennom Bohuslän ble bygget ut til motorvei var denne ruta flere kilometer kortere enn hovedveien, men tok generelt lenger tid å kjøre på grunn av lavere veistandard. Likevel kunne det være lønnsomt å velge denne veien når det var mye kø på E6, særlig om sommeren. Etter at motorveien gjennom Bohuslän var fullført ble kjøretiden på E6 kraftig redusert og køene forsvant. Den blå-grønne veien er derfor ikke lenger noe tidsbesparende alternativ, men kan gjerne benyttes dersom man har god tid og ønsker å kjøre i landlige omgivelser med langt mindre trafikk.

Fra Halden går veien sørover langs Iddefjorden til Enningdalen, passerer Elgåfossen og krysser riksgrensen ved Holtet. På svensk side følger veien Bullaresjøene, og passerer Bullaren på vei til Hällevadsholm.

*Blå-grønne veien* har navnet sitt etter naturen langs veien; fjorden og de blå sjøene, kombinert med grønne skogene. På veien er det flere campingplasser og severdigheter. Mest kjent er Elgåfossen – et 46 meter høyt fossefall midt på riksgrensen mellom Norge og Sverige.

## Referanser
Jan Rubens

**Jan Rubens** (1530–1587) var far til maleren Peter Paul Rubens, og kjent for å ha hatt et utenomekteskapelig forhold til Anna av Sachsen, Vilhelm I av Oraniens andre kone. 

## Biografi
Han var utdannet i Italia, og fungerte som protestantisk jurist og jurymedlem i Amsterdam. Han stammet fra en velhavende familie, og 29. november 1561 giftet han seg med Maria Pypelinckx, hvormed han fikk 6 barn. Han var kalvinist og måtte derfor flykte pga. religiøse uroligheter. I 1568 reiste familien og slo seg ned i nærheten av Köln. 

Han ble advokat og rådgiver for Anna av Sachsen, og innledte etter sigende et forhold til henne. Anna fødte et barn, Christine av Diez, og pga. ryktene om ekteskapsbrudd, ble Rubens dødsdømt og satt i fangenskap i slottet Liebenscheid, av Annas mann Vilhelm. 

Takket være kone Rubens kone Marias intervensjon ble han ikke henrettet. I stedet måtte han gå i eksil i Siegen. Etter at eksilet var omme, reiste Rubens tilbake til Köln, hvor han døde i 1587.

## Referanser


## Eksterne lenker
*
Blå vegen

**Blå vegen** er en internasjonal turistvei mellom Nesna i Norge og Petrozavodsk i Russland.

Fra Nesna ved atlanterhavskysten i Norge, går veien til Umeå i Sverige og med ferje videre over Kvarken til Vasa i Finland, og ender til slutt i Petrozavodsk. Mellom Mo i Rana og Laihela er veien en del av Europavei 12.

## Turistattraksjoner

## Galleri

Image:Mo i Rana Norwegen.JPG|Mo i Rana, Norge
Image:Hemavan Sweden 2012.JPG|Hemavan, Sverige
Image:Lycksele-Korpberget-2012-06-23.jpg|Lycksele, Sverige
Image:Blå vägen.JPG|Umeå, Sverige
Image:View from Norrskär lighthouse.jpg|Kvarken, Finland
Image:Raippaluoto bridge towers.jpg|Korsholm, Finland
Image:Kuopio, Finland from Puijo tower.jpg|Kuopio, Finland
Image:National roads 9 and 23 in Liperi.jpg|Libelits, Finland
Image:Petrozavodsk 15.JPG|Petrozavodsk, Russland
Image:Kizhi churches.jpg|Kizhi, Russland


## Referanser
Goh Chok Tong

**Goh Chok Tong** (født 20. mai 1941 i Singapore) er seniorminister for Singapore og leder av sentralbanken i Singapore.

Tong ble også utnevnt til den andre statsministeren i Republikken Singapore og satt i dette embetet mellom 28. november 1990 og frem til den 12. august 2004, da han etterfulgte Lee Kuan Yew, som var den tidligere statsministeren i Republikken Singapore. I 1976 ble Goh valgt som medlem av parlamentet i en alder av 35 år. I 1981 ble han forfremmet til minister for handel og industri. Han satt senere som minister for helse og forsvarsminister.  I 1985 ble Goh første visestatsminister og begynte å påta seg ansvaret for regjeringen i en overgang av det administrerte lederskapet.

28. november 1990 ble Goh innsatt som statsminister i Singapore da han tok over for Lee Kuan Yew. 12. august 2004 gikk Goh av som statsminister og begynte som seniorminister i regjeringen til Lee Hsien Loong. Den 20. august 2004, overtok Goh stillingen som leder av Monetary Authority of Singapore. Etter en rekke trusler angående islamistisk terrorisme i Singapore, møtte Goh flere lokale islamske religiøse ledere i 2004, og besøkte Iran hvor han møtte den daværende iranske presidenten, Mohammad Khatami, og han besøkte samtidig flere lokale moskeer.

Goh besøkte også flere andre land i Midtøsten mens han satt som seniorstatsråd. Dette gjorde han med sikte på å forbedre diplomatiske relasjoner mellom Singapore og andre land og dermed øke mulighetene for singaporske forretningsdrivende å gjøre avtaler med andre land, særlig i De forente arabiske emirater, Qatar og Kuwait. 

I 2006 ble Goh for en kort stund vurdert til jobben som FNs generalsekretær, før stillingen gikk til Ban Ki-moon. Goh er gift med Tan Choo Leng, og de har ett tvillingpar, gutt og jente. Sønnen, Goh Jin Hian, er utdannet lege og jobber ved Mount Elizabeth Hospital, mens datteren, Goh Jin Theng, bor i London sammen med sin engelske ektemann, Lee Craven.

## Referanser
Benjamin Henry Sheares

**Benjamin Henry Sheares** (født 12. august 1907, død 12. mai 1981) var den andre president i Singapore. Han etterfulgte Yusof bin Ishak som satt som landets første president. Av utdannelse var han lege.

Sheares ble Singapores andre president den 2. januar 1971 og satt i denne posisjonen livet ut til da han døde i 1981. Han ble etterfulgt som president av C. V. Devan Nair.

Benjamin Sheares-broen er oppkalt etter ham, det samme er hallen til en studentresidens ved Nasjonaluniversitet i Singapore, et lærested hvor han selv hadde vært øverste rektor, og bidro selv til medisinsk forskning.

## Referanser
Gerald Ashworth

**Gerald «Jerry» Howard Ashworth** (født 1. mai 1942 i Haverhill i Massachusetts) var en amerikansk friidrettsutøver som deltok i de olympiske leker 1964 i Tokyo.

Ashworth ble olympisk mester i friidrett under Sommer-OL 1964 i Tokyo. Han var med på det amerikanske stafettlaget som vant 4 x 100 meter stafett, med tiden 39,06 som var ny verdensrekord, foran Polen og Frankrike. Ashworth løp andre etappe, de andre på laget var Paul Drayton, Richard Stebbins og Bob Hayes. 

## OL-medaljer
* 1964  Tokyo -  **Gull** i friidrett, 4 x 100 m stafett  USA

## Eksterne lenker
*
Yeoju

**Yeoju** (*Yeoju-si*) er en By i provinsen Gyeonggi i Sør-Korea. Fylket fikk bystatus i 2013.

## Eksterne lenker
*
Ollan Cassell

**Ollan Conn Cassell** (født 5. oktober 1937 i Nickelsville i Virginia) er en amerikansk tidligere friidrettsutøver som deltok i de olympiske leker 1964 i Tokyo.

Cassell ble olympisk mester i friidrett under Sommer-OL 1964 i Tokyo. Han var med på det amerikanske stafettlaget som vant 4 x 400 meter stafett, med tiden 3.00,7 som var ny verdensrekord, foran Storbritannia og Trinidad og Tobago. Cassell løp første etappe, de andre på laget var Michael Larrabee, Ulis Williams og Henry Carr.

## OL-medaljer
* 1964  Tokyo -  **Gull** i friidrett, 4 x 400 m stafett  USA

## Referanser


## Eksterne lenker
*
Ong Teng Cheong

**Ong Teng Cheong** (født 22. januar 1936, død 8. februar 2002) var Singapores president fra 2. september 1993 til 1. september 1999. Han var landets femte president, men den første direkte valgte. Ong gikk av som president i en alder av 63 år.

I 1972 stilte Ong opp som kandidat i parlamentsvalget som representant for The People's Action Party (PAP). Hans første politiske utnevnelse kom tre år senere da han ble utnevnt til Senior Minister of State for kommunikasjon. På den tiden presset Ong på for utviklingen av prosjektet Mass Rapid Transit System (MRT), som skulle bli det største byggeprosjektet i Singapores historie.  

Ong stilte ikke opp i valget til en andre presidentperiode i 1999, delvis av helsemessige årsaker. Ongs kone, Ling Siew mai, døde i august 1999 etter en kreftsykdom. Ong døde av lymfekreft 8. februar 2002, 66 år gammel. Ong var den første presidenten som etter sin død ikke fikk en statsbegravelse. Han fikk en statlig assistert begravelse.

## Referanser
Maria Pypelinckx

**Maria Pypelinckx**, også **Pypelinx** og **Pypelincks** (født 1538 i Kuringen ved Hasselt, død 19. oktober 1608 i Antwerpen) var maleren Peter Paul Rubens mor.

## Biografi
Maria ble 29. november 1561 gift med kalvinisten Jan Rubens. I 1568 flyktet de pga. religionsuroligheter fra Amsterdam og slo seg ned i nærheten av Köln. Hun brukte mange krefter på å utrede flokene fra mannens påståtte ekteskapsbrudd med Vilhelm I av Oraniens kone Anna av Sachsen – datter av kurfyrste Moritz av Sachsen og dennes kone Agnes av Hessen. 

## Christine av Diez
Det ble påstått at Jan fikk barnet Christine med Anna. Etter morens psykiske deroute, ble Christine oppdratt av Annas bestemor – grevinne Juliana av Stolberg – og ble altså ikke utstøtt, tross påstandene om at hun var "uekte". Vilhelm hadde et problematisk ekteskap med Anna, og påstandene om utroskap var derfor et passende påskudd for ham til å slippe av med henne.

## Tilbake til Antwerpen
Maria lyktes omsider med å få mannens dødsdom omstøtt, hvoretter han ble sendt i eksil til Siegen i Westphalen. Etter ti år vendte Jan Rubens tilbake til Köln, hvor han døde i 1587. To år senere flyttet Maria med barna tilbake til Antwerpen, og vendte samtidig tilbake til katolisismen igjen. 

I 1608, da Maria lå for døden, bega sønnen Peter Paul seg hjemover fra sitt utenlandsopphold, men kom 9 dager for sent til å ta avskjed. Han trakk seg tilbake til St. Mikaels abbedi, hvor moren lå begravet. På hennes gravmæle anbrakte han sitt store maleri, utført i Italia, av madonna med den hellige Gregor (og andre helgener). Bildet havnet siden i Grenoble. I samme kirke ble en annen sønn, den lærde Philip begravet i 1619.

## Referanser
Lesley Bush

**Lesley Leigh Bush** (født 17. september 1947), amerikansk stuper som deltok i de olympiske leker 1964 i Tokyo.

Bush ble olympisk mester i stuping under Sommer-OL 1964 i Tokyo. Hun vant konkurransen i 10 meter tårnstup for damer foran tyske Ingrid Engel-Krämer og Galina Aleksejeva fra Sovjetunionen.

Bush vant gull i 10 meter tårnstup under de Panamerikanske leker 1967 i Winnipeg i Canada. 
## OL-medaljer
* 1964  Tokyo -  **Gull** i stuping, sviktstup damer  USA

## Eksterne lenker
*
Robert Webster

**Robert «Bob» David Webster** (født 25. oktober 1938), amerikansk stuper som deltok i de olympiske leker 1960 i Roma og  
1964 i Tokyo.

Bush ble olympisk mester i stuping under Sommer-OL 1960 i Roma. Han vant konkurransen i 10 meter tårnstup foran sin landsmann Gary Tobian og britiske Brian Phelps.

Fire år senere, under Sommer-OL 1964 i Tokyo, forsvarte han sin olympiske tittel i tårnstup, han vant konkurransen foran italienske Klaus Dibiasi og Thomas Gompf fra USA.
## OL-medaljer
* 1960  Roma -  **Gull** i stuping, 10 meter tårnstup  USA
* 1964  Tokyo -  **Gull** i stuping, 10 meter tårnstup  USA

## Eksterne lenker
*